Video: Sterre sê oor kaskenades met hul sibbes | Maroela Media
Diaan Lawrenson en Jenny Griesel
Die sterre van die splinternuwe Afrikaanse gesinsfliek Susters het Woensdagaand by The Grove Mall in Pretoria bymekaargekom vir die première van dié langverwagte fliek.
Susters vertel die verhaal van drie aangenome susters wat van mekaar vervreemd geraak het en op 'n ontdekkingsreis gaan met die afsterwe van hul ma. Dis 'n reis gevul met tere herinneringe, interessante karakters, ongelooflike mooi plekke en dít waarmee die skoner geslag baie goed is – hoe om sakke vol pret te hê.
Maroela Media het met 'n paar Afrikaanse bekendes gesels oor die kaskenades wat hulle al saam met hul eie boeties en sussies aangevang het. Die sterre van die fliek het ook 'n paar snaakse oomblikke op stel verklap.